Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Tájékoztatásul mellékelem az 1952. évi III. törvénynek a
Paragraph Index: 473

2. számú melléklet Az állampolgári jogok országgyűlési biztosa és általános helyettese jogszabály-véleményezési tevékenysége 1997-ben A menedékjogról szóló törvény tervezete A törvény tervezetét a Belügyminisztérium kérésére az állampolgári jogok országgyűlési biztosának általános helyettese 1997. március 18-án véleményezte. Az országgyűlési biztos általános helyettesének észrevételei több területet érintettek. Egyrészt felhívta a figyelmet arra, hogy a törvényjavaslat szövege módosításra szorul, ugyanis a vonatkozó nemzetközi szerződések értelmében az eljáró hatóságok hivatalból kötelesek vizsgálni, hogy a külföldi állampolgár — kiutasítása esetén — hazájában, történő visszatérését követően nem lesz-e kínzásnak, embertelen vagy megalázó bánásmódnak, illetőleg büntetésnek kitéve. A törvényjavaslatnak a biztonságos származási, illetve harmadik ország vélelmét felállító rendelkezései kapcsán az országgyűlési biztos általános helyettese jelezte, hogy a törvényjavaslat nem rendelkezik arról, hogy az említett vélelmek esetleges megdöntéséhez a kérelmezőnek mit kell bizonyítania. Észrevételei második részében az országgyűlési biztos általános helyettese rámutatott arra, hogy a törvényjavaslat nem szabályozta azt sem, hogy az egyfokú menekültügyi szerv által kiadott szakhatósági állásfoglalás ellen benyújtott jogorvoslati kérelem esetén mely szerv jár el. Az Alkotmány

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes